Fira Mercat Gandia presenta 6 fires per a la primera edició de 2023
25 gener 2023

## Fira Mercat Gandia presenta 6 fires per a la primera edició de 202325 gener 2023Última actualització: 25 gener 2023

![](../gestion/img/d428c68ca50f4538d3c93e6b1dd7fd1ce8440e1134008c838f097deff1a307f3.jpg)  
  

La regidora de Comerç i Polítiques Econòmiques, **Vicenta Ferrer**, ha presentat aquest matí als mitjans de comunicació la primera edició de 2023 de Fira Mercat Gandia. Després de quatre anys d’activitats _«aquest espai ja s’ha consolidat durant tot aquest temps a la ciutat i és un referent per al comerç»_, ha expressat l’edil.

Aquesta primera edició de l’any comença com sempre amb l’Outlet Moda (3-5 febrer), i segueix amb l’Outlet Sabates (10-12 febrer); l’Outlet Cerimònia (17-19 febrer); la Fira del Vi (24-26 febrer); la Fira Vegana (3-5 març) i per últim, l’Espai Moda just abans de Falles (10-12 març).

En total, tal i com ha confirmat la pròpia Ferrer, es faran quatre edicions al llarg del 2023 amb sis fires cadascuna d’elles. _«En Falles pararem aquesta primera edició i una vegada passen farem segurament l’exposició de Setmana Santa per a acabar en maig»_, ha indicat.

_«Volem que Fira Mercat, a banda de ser un aparador on el comerç s’hi puga exposar i ser visible, siga un espai a disposició de les empreses per a fer esdeveniments i realitzar el major nombre d’activitats externes possible»_, ha conclòs la regidora.

[Documentos adjuntos](../gestion/documentos/69c6a6700614c051f2f2e86da49fb717c9b37c4f90092d5b1cddc53bb7ce5ab7.jpg)

[Twittear](https://twitter.com/share)